# PRÀCTICA 2

Introducció.

L’objectiu d’aquesta pràctica es estudiar i analitzar els mitjans informàtics de que disposa el centre per poder planificar bé la experiència en l’aula amb la web Descartes i que aquesta es pugui desenvolupar de forma adequada.

Disponibilitat de l’aula

Al meu centre disposem de quatre aules d’informàtica, dos aules amb un ordinador conectat amb PDI, una sala d’actes que disposa de un PC connectat amb un canó de video i les quatre aules de Batxillerat tenen també un ordinador connectat amb un canó de projecció. A més hi ha una sala TIC.

De les quatre aules d’informàtica; dos són petites (8 ordinadors) i altres dos son més grans, preparades per a grups sencers (14 PCs). El grup escollit no es massa nombrós i si algun dia no disposés de una aula gran sempre podria treballar amb aquesta si els faig treballar per parelles. Una de les aules grans disposa també de un ordinador per al professorat que està connectat amb un canó de vídeo així que intentaré utilitzar aquesta aula.

Al mirar la disposició d’aquest aula veig que de les quatre hores que faig amb el grup, tinc disponibles dos de elles. En el cas de que necessités aula d’informàtica els altres dies agafaria una de les petites.

Característiques dels ordinadors.

En aquesta aula vaig fer el projecte de DESCARTES 2 el curs passat i les escenes tot i que eren molt pesades, anaven força ràpides, així que imagino (aniré abans de cada unitat preparada) no hi haurà cap problema.

Agrupament dels alumnes a l’aula.

Els alumnes com ja he dit treballaran generalment de forma individual.

Distribució dels equips.

La aula escollida té una disposició en U. Aquesta distribució m’agrada perquè tens fàcil accés a tots els alumnes.

Connectivitat a la xarxa Internet.

Encara que tenim connexió ADSL d’alta velocitat i intranet al centre, optaré per instal·lar a la xarxa el material de les escenes perquè així no tindrem problemes de connexió, que a vegades es donen al centre , sobretot a determinades hores. D’aquesta manera treballarem sempre en mode local.

Com els ordinadors estan connectats en xarxa, no tinc la feinada de carregar les pàgines necessàries a tots els ordinadors, sinó una vegada dins de una de les particions, que tant el professorat com l’alumnat tenim accés.

Per a que l’accés als alumnes no fos massa complicat, posaré tot el material en una carpeta amb una pàgina de començament de fàcil visualització.

Altres materials didàctics.

Per a poder realitzar les explicacions inicials de la web Descartes i en determinats moments fer els aclariments necessaris per seguir les activitats o fins i tot per fer resums de les conclusions tretes de les activitats ja realitzades, utilitzaré el canó de vídeo que tenim instal·lat a l’aula i que està connectat amb l’ordinador del professor. Així serà més fàcil que els alumnes no es perdin en explicacions que sense l’ajuda del canó serien massa abstractes.

Eva Lindo

elindo@xtec.cat